[pic] | EVROPSKA KOMISIJA |

Bruselj, 4.5.2011

COM(2011) 242 konč.

POROČILO KOMISIJE EVROPSKEMU PARLAMENTU IN SVETU

o izvajanju Uredbe Sveta (ES, Euratom) št. 58/97 in Uredbe (ES) št. 295/2008 Evropskega parlamenta in Sveta o strukturni statistiki podjetij (prenovitev), ki je razveljavila in nadomestila Uredbo št. 58/97

POROČILO KOMISIJE EVROPSKEMU PARLAMENTU IN SVETU

o izvajanju Uredbe Sveta (ES, Euratom) št. 58/97 in Uredbe (ES) št. 295/2008 Evropskega parlamenta in Sveta o strukturni statistiki podjetij (prenovitev), ki je razveljavila in nadomestila Uredbo št. 58/97

KAZALO

1. UVOD 3

2. SPREMEMBE PREDPISOV 3

3. RAZPOLOŽLJIVOST IN KAKOVOST PODATKOV STRUKTURNE STATISTIKE PODJETIJ 4

3.1. Glavni podatkovni nizi 4

3.2. Pravočasnost, dostopnost in ustreznost podatkovnih nizov 5

3.3. Pravila o zaupnosti in izvajanje 7

3.4. Natančnost 7

3.5. Skladnost in primerljivost 7

4. SKLADNOST Z UREDBO O STRUKTURNI STATISTIKI PODJETIJ (SSP) 7

5. OBREMENITEV ZA PODJETJA IN UKREPI ZA NJENO ZMANJŠEVANJE 7

5.1. Uvod 7

5.2. Sprejeti ukrepi za zmanjšanje obremenitve 7

6. NADALJNJI RAZVOJ 7

UVOD

Cilj Uredbe Sveta št. 58/97 (v nadaljnjem besedilu: Uredba št. 58/97 ali Uredba SSP), kakor je določen v členu 1, je vzpostavitev skupnega okvira za zbiranje, izračunavanje, sporočanje in vrednotenje statističnih podatkov Skupnosti o strukturi, dejavnosti, konkurenčnosti ter rezultatih podjetij v Skupnosti. Uredba SSP določa norme, standarde in opredelitve, ki so potrebni za proizvodnjo primerljivih statističnih podatkov Skupnosti.

To poročilo zajema izvajanje Uredbe št. 58/97. Omeniti je treba, da je bila Uredba št. 58/97 razveljavljena in nadomeščena z Uredbo (ES) št. 295/2008 Evropskega parlamenta in Sveta o strukturni statistiki podjetij (prenovitev) (v nadaljnjem besedilu: Uredba št. 295/2008).

Poročilo je bilo pripravljeno deloma na podlagi določb člena 14(1) Uredbe št. 58/97 glede končnih podatkov za referenčno leto 2007 in deloma na podlagi določb člena 13(1) Uredbe št. 295/2008 glede predhodnih podatkov za referenčno leto 2008.

Razlog za pripravo poročila kot takšnega je bilo dejstvo, da prvi popolni nizi podatkov, ki zajemajo vse priloge k Uredbi št. 295/2008 za podatke za referenčno leto 2008, ne bodo validirani do začetka leta 2011, kar pa je prepozno za pošiljanje poročila v rokih iz Uredbe št. 295/2008, zato je bilo pripravljeno delno poročilo v skladu z obema uredbama.

Na splošno je namen tega poročila zagotoviti informacije o ukrepih, ki jih je sprejela Evropska komisija, da bi uporabnikom zagotovila dostop do visokokakovostne evropske strukturne statistike podjetij, ter o načinu in obsegu izvajanja Uredbe SSP v posameznih državah članicah. Poleg tega poročilo navaja informacije o obremenitvi za podjetja in ukrepe držav članic za zmanjšanje te obremenitve.

SPREMEMBE PREDPISOV

Po prejšnjem poročilu v letu 2007 je bila Uredba SSP v letu 2008 razveljavljena s sprejetjem Uredbe št. 295/2008 Evropskega parlamenta in Sveta 11. marca 2008. Glede na to, da je bila Uredba št. 58/97 v preteklosti večkrat spremenjena in so bile načrtovane dodatne spremembe, je bila zaradi jasnosti izbrana „prenovitev“.

Glavni cilji Uredbe so bili zadovoljitev povečanih potreb po statističnih podatkih, zlasti za storitve, ter poenostavitev in zmanjšanje količine potrebnih podatkov, kadar je le mogoče.

K Uredbi št. 295/2008 sta bili dodani novi prilogi (Priloga VIII – Strukturna statistika poslovnih storitev in Priloga IX – Strukturna statistika demografije podjetij), zahteve po podatkih za sektor storitev pa so bile razširjene.

Dodan je bil tudi prilagodljivi modul za specifično in omejeno ad hoc zbiranje podatkov o karakteristikah podjetij. Sprejeta je bila odločitev, da bo prilagodljivi modul prenovljene SSP prvič uporabljen za zbiranje podatkov o „dostopu do financiranja“. Rezultati tega zbiranja podatkov se pričakujejo v letu 2011.

Uvedene so bile tudi nekatere poenostavitve; več obveznih in neobveznih spremenljivk je bilo črtanih, pogostost zbiranja podatkov za nekatere spremenljivke pa je bila iz letnega zbiranja spremenjena v večletno.

To sporočilo zajema sedem prilog k Uredbi št. 58/97, ki jih je pod istimi naslovi mogoče najti tudi v Uredbi 295/2008.

Priloga I Skupni modul za letno strukturno statistiko

Priloga II Strukturna statistika industrije

Priloga III Strukturna statistika trgovine

Priloga IV Strukturna statistika gradbeništva

Priloga V Strukturna statistika zavarovalništva

Priloga VI Strukturna statistika kreditnih institucij

Priloga VII Strukturna statistika pokojninskih skladov

V skladu s členom 12 Uredbe št. 58/97 (člen 11 Uredbe št. 295/2008 Evropskega parlamenta in Sveta) Uredba Komisije (ES) št. 1618/1999 (Uredba Komisije (EU) št. 275/2010) določa merila za ovrednotenje kakovosti strukturne statistike podjetij.

RAZPOLOŽLJIVOST IN KAKOVOST PODATKOV STRUKTURNE STATISTIKE PODJETIJ

Glavni podatkovni nizi

Podatki strukturne statistike podjetij omogočajo celovit vpogled v strukturo, razvoj in karakteristike evropskih podjetij ter njihovih različnih dejavnosti. Na splošno podatki zajemajo vse tržne dejavnosti razen kmetijstva in osebnih storitev.

Glavne karakteristike (spremenljivke), ki jih zajemajo podatki SSP, so:

- demografske spremenljivke podjetij (npr. število podjetij),

- spremenljivke, povezane s proizvodnjo (npr. prihodki od prodaje, dodana vrednost),

- spremenljivke, povezane z inputom: input dela (npr. zaposlenost, opravljene ure), input blaga in storitev (npr. celotni nakupi), input kapitala (npr. naložbe v opredmetena osnovna sredstva).

- Več pomembnih izvedenih kazalnikov se ustvari v obliki razmerij nekaterih denarnih karakteristik ali vrednosti na prebivalca.

Več podatkovnih nizov pošljejo vse države članice v skladu z zahtevami iz Uredbe Komisije št. 251/2009[1], glavne serije pa so razvrščene kot:

- Letna statistika podjetij,

- Letna statistika podjetij, razčlenjena po velikostnih razredih,

- Letna regionalna statistika.

- V seriji letne statistike podjetij so vse karakteristike objavljene po državah in razčlenjene na ravni razreda NACE REV. 1.1. (štirimestna raven).

Letna statistika podjetij, razčlenjena po velikostnih razredih. Vse karakteristike so objavljene po državah in razčlenjene do ravni skupine NACE REV. 1.1. (trimestna raven) in velikostne razrede glede na število zaposlenih. Za trgovinske dejavnosti je na voljo dodatna dopolnilna razčlenitev po velikostnih razredih prihodkov od prodaje.

V seriji letne regionalne statistike so objavljene štiri karakteristike glede na regijo na ravni NUTS 2[2] in razčlenjene na raven oddelka NACE REV 1.1 (dvomestna). Za področje trgovine so podatki objavljeni na ravni skupine (trimestna raven) NACE Rev. 1.1.

Podatki, ki se zahtevajo od referenčnega leta 2008 naprej, bodo na voljo na spletišču Eurostata z novimi oznakami za klasifikacijo dejavnosti (NACE Rev. 2).

Večino podatkov SSP zberejo nacionalni statistični uradi (NSU) s statističnimi raziskovanji, raziskovanji poslovnih registrov ali različnimi administrativnimi viri. NSU lahko uporabijo enega ali več od teh virov glede na sprejeto strategijo raziskovanj, ob upoštevanju stroškov, kakovosti podatkov in obremenitev poročanja za podjetja. Na ravni Eurostata se vsi podatki, prejeti od držav članic, preverijo glede kakovosti in se objavijo na spletišču Eurostata.

Pravočasnost, dostopnost in ustreznost podatkovnih nizov

3.2.1. Pravočasnost podatkovnih nizov

Roki (izraženo v mesecih, po koncu referenčnega leta) za pošiljanje podatkov Eurostatu so:

- T+10 za predhodne podatke o prilogah I do IV,

- T+10 za Prilogo VI,

- T+12 za prilogi V in VII,

- T+18 za končne podatke o prilogah I do IV.

3.2.2. Dostopnost objavljenih podatkov SSP

Vsi podatki so brezplačno na voljo na spletišču Eurostata[3] pod naslovom „Industrija, trgovina in storitve“.

Dokončni podatki za leto 2007 za priloge V do VII so bili objavljeni na spletišču Eurostata maja 2009, za priloge I do IV pa novembra 2009.

Agregati EU za dokončne podatke za leto 2007 so bili izračunani na podlagi razpoložljivih podatkov držav članic, v primeru manjkajočih podatkov pa na podlagi ocen. Nezaupni agregati EU so bili objavljeni v začetku leta 2010.

Predhodni podatki za leto 2008 za priloge I do IV v NACE Rev. 2 so bili za večino držav objavljeni na spletišču Eurostata januarja 2010.

3.2.2.1. Program publikacij za leto 2009

Poleg objave na spletišču Eurostata so bili rezultati predstavljeni v številnih publikacijah, med drugim v pregledni publikaciji „European Business: Facts and figures“, desetih številkah zbirke „Statistics in Focus“ in novem, preurejenem namenskem razdelku o evropskem podjetništvu na spletišču Eurostata.

Podatki SSP so bili uporabljeni tudi v številnih drugih publikacijah. V letu 2009 je bilo prispevanih veliko podatkov zlasti za Eurostatov letopis, žepno knjižico Eurostata in regionalni letopis.

Poleg tega je bilo sredi leta 2009 razvito novo orodje ( Statistics Explained[4] ) za razširjanje (meta)podatkov preko spletišča Eurostata. Orodje Statistics Explained temelji na tehnologiji Web 2.0 tipa wiki, namenjeno pa je pretežno razlagi evropske statistike s predstavitvijo podatkov in poudarkom na zanimivosti ali presenetljivosti statistike z vsemi potrebnimi osnovnimi informacijami.

3.2.3. Učinkovitost Uredbe in ustreznost podatkovnih nizov: popolnost

V grobem je iz tabel 1, 2 in 3 mogoče sklepati, da so podatki, ki so jih poslale države članice, za priloge I do IV precej popolni, razpoložljivost podatkov za priloge, ki zajemajo finančne sektorje (priloge V do VII) pa je na splošno precej slabša.

Iz številk v tabelah v nadaljevanju je tudi razvidno, da je bila razpoložljivost podatkov na spletni strani Eurostata omejena z zaupnimi podatki, zlasti za majhne države glede dokončnih podatkov o prilogah I do IV.

Za predhodne podatke za leto 2008 o prilogah I do IV sta bili evidentirani visoka stopnja razpoložljivosti in nizka stopnja zaupnosti, saj se navedeni podatki zahtevajo le na trimestni ravni NACE Rev. 2.

Tabela 1. Razpoložljivost in zaupnost končnih podatkov za leto 2007 za priloge I do IV, NACE Rev. 1.1.

Države[5] | Vse poslane celice v % glede na zahteve Uredbe SSP | Zaupne celice v % poslanih celic |

velike države | 94 | 13 |

srednje velike države | 92 | 22 |

majhne države | 86 | 26 |

SKUPAJ | 90 | 22 |

Tabela 2. Razpoložljivost in zaupnost končnih podatkov za leto 2007 za priloge V do VII, NACE Rev. 1.1.

Države | Vse poslane celice v % glede na zahteve Uredbe SSP | Zaupne celice v % poslanih celic |

velike države | 63 | 9 |

srednje velike države | 78 | 11 |

majhne države | 70 | 6 |

SKUPAJ | 73 | 9 |

Tabela 3. Razpoložljivost in zaupnost predhodnih podatkov za leto 2008 za priloge I do IV, NACE Rev. 2

Države | Vse poslane celice v % glede na zahteve Uredbe SSP | Zaupne celice v % poslanih celic |

velike države | 99 | 5 |

srednje velike države | 95 | 16 |

majhne države | 91 | 14 |

SKUPAJ | 94 | 13 |

3.2.3.1. Ustreznost za uporabnike

Kazalnik ustreznosti podatkov SSP za naše uporabnike je količina podatkov ali publikacij, prenesenih z Eurostatovega spletišča, ter število publikacij, prodanih v letu 2009.

Številke iz tabele 4 pomenijo podatke, do katerih so dostopali naši uporabniki in so bile na voljo na Eurostatovem spletišču za Eurostatove publikacije v letu 2009.

Tabela 4. Število posegov po podatkih

Prodane publikacije (na papirju) | 64 |

– European Business: Facts and figures (izdaje od 2007 do 2009)[6] |

Brezplačno prenesene publikacije | 14 584 |

– European Business: Facts and figures |

Brezplačno preneseni podatkovni nizi |

Priloge od I do VII – Letna statistika podjetij – Letna statistika podjetij po velikostnih razredih – Letna regionalna statistika – Predhodni podatki – Drugo | 49 230 22 814 8 594 11 463 1 744 4 615 |

Pravila o zaupnosti in izvajanje

Tabele v odstavku 3.2 ponazarjajo, v kolikšni meri je zaupnost omejila razpoložljivost podatkov. Podobna pravila glede zaupnosti so uporabile vse države, v glavnem zaradi zaščite podatkov enega ali več podjetij. Poleg tega je bil ta pristop v več državah članicah dopolnjen s „pravilom prevladujočega“, v skladu s katerim se podatki niso razširjali, če jih je en anketiranec obvladoval za več kot določen odstotek; odstotki se pri tem nekoliko razlikujejo.

Poleg zaupnosti podatkov na ravni države so bili tudi podatki na ravni Skupnosti prikriti, da bi se zaščitili zaupni nacionalni podatki. Pravila za določanje skupnih vrednosti EU, ki jih je bilo treba prikriti, so bila določena v Listini o zaupnosti, dogovorjeni z vsemi državami članicami. Za leto 2007 zaradi uporabljenih pravil 7 % vseh agregiranih podatkov EU za letno statistiko podjetij v prilogah I do IV zaradi zaupnosti ni moglo biti objavljenih.

Tabela 5. Zaupnost glavnih spremenljivk letne statistike podjetij, za katero so bili objavljeni agregati EU 2007; vse ravni dejavnosti NACE Rev. 1.1

Priloga | Število vseh celic | Število zaupnih celic | Število zaupnih celic v % od skupnega števila celic |

Priloga I | 856 | 57 | 7 |

Priloga II | 5 652 | 480 | 8 |

Priloga III | 1 252 | 42 | 3 |

Priloga IV | 324 | 14 | 4 |

Priloge I–IV | 8 084 | 593 | 7 |

Evropska komisija proučuje možnosti za zagotovitev razpoložljivosti več agregatov EU za zadovoljitev potreb uporabnikov po informacijah. Načini izračunavanja ocen za zaupne agregate EU, ki bi omogočali zadovoljivo zaščito podatkov posameznih anketirancev in hkrati zagotavljali določeno raven natančnosti agregatov, so bili proučeni in se bodo uporabljali od referenčnega leta 2008 naprej.

Zaenkrat se uporabljajo ocene za zagotovitev več agregatov EU na podlagi nezaupnih nacionalnih podatkov, da se zapolnijo vrzeli, kadar dejanskih vrednosti ni bilo mogoče razkriti.

Natančnost

V skladu z določbami Uredbe Komisije (ES) št. 1618/99 z dne 23. julija 1999 (v nadaljnjem besedilu: Uredba št. 1618/99) o merilih za ovrednotenje kakovosti strukturne statistike podjetij vse države članice Eurostatu vsako leto predložijo informacije o kazalnikih kakovosti, kot so koeficienti variacije, stopnja neodgovora in dve posebni poročili – eno v zvezi z uporabljeno metodologijo in drugo v zvezi z glavno dejavnostjo.

Na podlagi informacij, ki so jih poslale vse države članice, je Eurostat pripravil letno oceno za referenčno leto 2007, njeni glavni deli pa so vključeni v to poročilo.

Za ovrednotenje kakovosti podatkov, poslanih na ravni EU, je Eurostat izračunal agregirane koeficiente variacije EU za šest karakteristik na ravni skupine (trimestna raven) NACE Rev. 1.1. in za vse sektorje dejavnosti.

Tabela v nadaljevanju kaže, da znaša agregiran koeficient variacije EU za šest zbranih karakteristik (število podjetij, prihodki od prodaje, dodana vrednost, stroški dela, bruto investicije, število zaposlenih) razen redkih izjem pod 1,5 %. Na splošno so poslani koeficienti variacije nižji za industrijo in nekoliko višji za gradbeništvo, trgovino in storitve.

Tabela 6. Porazdelitev agregiranih koeficientov variacije EU (%)

0,6–1,5 | 26,5 | 97,2 | 63,7 | 57,1 | 67,8 | 48,5 |

1,6–2,5 | 0 | 0,9 | 5,9 | 0,6 | 4,2 | 2,4 |

>2,5 | 0 | 0 | 0 | 0 | 1,8 | 0,6 |

Začenši z zbiranjem podatkov za referenčno leto 2008, bodo od začetka leta 2011 podatki SSP vsako leto ovrednoteni na podlagi nove Uredbe Komisije (ES) št. 275/2010 o izvajanju Uredbe 295/2008 glede meril za ovrednotenje kakovosti strukturne statistike podjetij. Poročila bodo pripravljena v skladu s Kodeksom ravnanja evropske statistike.

Skladnost in primerljivost

Glede na to, da je vsaki državi članici prepuščen način zbiranja podatkov SSP, je potrebna stroga skladnost z uredbami Komisije, da se zagotovi primerljivost podatkov po vseh državah.

Kakor prej navedeno, so bile države članice pozvane k predložitvi dveh poročil za vsako referenčno leto, v katerih lahko Eurostatu in svojim uporabnikom sporočijo informacije o uporabljeni metodologiji.

Skladnost se nanaša na mero, do katere bo statistika dopustila kombinirano uporabo podatkov iz različnih virov, zato je Eurostat poskušal ugotoviti, katere so skupne lastnosti SSP in drugih raziskovanj podjetij in do kolikšne mere so ta dosledna (doslednost se lahko šteje za sopomenko skladnosti). Primerljivost je poseben primer skladnosti, pri čemer se uporabljajo podatki iz istega vira, vendar za različna časovna obdobja in/ali regije.

Podatke SSP je mogoče povezati z več drugimi statističnimi področji, kot so: nacionalni računi, anketa o stroških dela, statistika delovne sile in kratkoročni statistični kazalci. Za kombinirano uporabo teh statističnih podatkov pa je treba zagotoviti njihovo skladnost.

Skladnost strukturne statistike podjetij s prej navedenimi področji je bila analizirana že v preteklosti in odkritih je bilo nekaj razlik v podatkih in metodologiji. To ni presenetljivo, saj je vsako področje opredelilo metodologijo na način, ki najbolje ustreza določeni analizi.

Statistike podjetij in trgovine imajo v svetu globalizacije velike težave. Močno gibanje k združevanju svetovnih trgov spreminja sestavo gospodarstva in način poslovanja podjetij. Zato je Eurostat razvil Program za posodobitev in boljše združevanje statistik podjetij in trgovine (MEETS)[8]. Program bo trajal šest let, in sicer od 2008 do 2013.

Eden od pomembnih projektov v okviru Programa MEETS je projekt o „doslednosti konceptov in metod statistike v zvezi s podjetji“ , ki se je začel v tretjem četrtletju 2010 in bo trajal 48 mesecev. Ta projekt bo pripomogel k izboljšanju doslednosti konceptov in v prihodnosti omogočil pripravo integrirane zakonodaje, ki ureja statistiko podjetij in trgovine.

SKLADNOST Z UREDBO O STRUKTURNI STATISTIKI PODJETIJ (SSP)

Skladnost z Uredbo SSP se vrednoti na podlagi točnosti podatkov, ki so jih poslale države članice, ter na podlagi popolnosti podatkov in števila potrebnih različic pred končno objavo.

V celoti se je raven skladnosti za podatke za leto 2007 v primerjavi z ravnijo skladnosti iz prejšnjega poročila zvišala. Popolna analiza vseh vprašanj skladnosti, zlasti tistih v zvezi s primerljivostjo, ne bo mogoča, dokler ne bodo maja 2011 na voljo nova poročila o kakovosti.

Točnost se je v zadnjih letih na splošno izboljšala. Vendar pa nekatere države še vedno pošiljajo podatke z nekolikšno zamudo, kar vpliva na točnost razširjanja agregatov EU.

V primerjavi s prejšnjim poročilom so glede točnosti najbolj napredovale Belgija, Irska, Grčija in Slovenija.

Pri tem sta Belgija in Grčija svoje podatke poslali nekoliko prepozno. Malta je prve podatke za leto 2007 poslala z veliko zamudo.

Kar zadeva popolnost podatkovnih nizov, ki jih pošiljajo države, vsi podatkovni nizi za dokončne serije prilog I do IV, ki so jih predložile države EU-27 in Norveška, skupaj pomenijo 90 % zahtevanih podatkov. To pomeni znatno izboljšanje v primerjavi s stanjem, opisanim v prejšnjem poročilu Evropskemu parlamentu in Svetu v letu 2007, toda še vedno ni zadovoljivo. Več držav sprejema ukrepe za izboljšanje razpoložljivosti podatkov.

Predhodne podatke za leto 2008 je večina držav poslala pred rokom iz Uredbe. Nekaj držav je svoje podatke poslalo z nekolikšno zamudo, na primer Belgija in Italija približno 20 dni po roku, Grčija in Poljska pa z več kot enomesečno zamudo. Na splošno se v primerjavi z lanskim letom točnost za te podatkovne nize ni izboljšala, ker je na referenčno leto 2008 vplivalo izvajanje NACE Rev. 2. Skupno je na voljo 94 % zahtevanih podatkov.

Podatki za priloge V do VII za nekatere serije še niso bili na voljo. Skupno je na voljo 73 % zahtevanih podatkov za finančne priloge.

Ocena iz tabele 7 prikazuje skupno ovrednotenje skladnosti za vse države članice, za katere je veljala Uredba SSP za referenčno leto 2007 (EU-27 in Norveška).

Ovrednotenje je temeljilo na točnosti, popolnosti podatkov in številu različic za končne podatke za leto 2007 glede prilog I do VII ter glede predhodnih podatkov za leto 2008 za priloge I do IV.

Države so bile razdeljene v štiri kategorije skladnosti:

VG = Zelo dobra skladnost, vsi zahtevani podatki (z manjšimi izjemami) so bili pravočasno poslani.

G = Dobra skladnost, nekaj elementov je manjkalo ali je prišlo do manjših zamud pri pošiljanju podatkov.

P = Podatki so bili delno na voljo, vendar so manjkali pomembni elementi skladnosti ali roki niso bili upoštevani.

N = Velik del podatkov je manjkal ali je prišlo do velikih zamud pri pošiljanju podatkov.

Tabela 7. Splošna ocena skladnosti

Države | Skupna ocena |

EE, ES, FR, LV, LT, HU, AT, PT, RO, SK, FI, SE, NO | VG |

BE, BG, CZ, DK ,DE, IE, IT, CY, LU, NL, PL, UK, SI | G |

GR | P |

MT | N |

Iz gornje tabele je razvidno, da je bila raven skladnosti „zelo dobra“ ali „dobra“ za večino držav članic. Poleg tega si Malta zelo prizadeva odpraviti težave glede skladnosti in je začela pošiljati podatke za prejšnja referenčna leta. Od referenčnega leta 2008 naprej nameravajo vse države zvišati raven skladnosti.

Eurostat je izvedel ukrepe za zvišanje ravni skladnosti na dveh področjih. Prvič, usmerjevalni skupini SSP je bilo poročilo o skladnosti predloženo dvakrat letno, skupini direktorjev za statistiko podjetij pa enkrat letno. V primerih hude neskladnosti so bila direktorjem nacionalnih statističnih uradov poslana pisma generalnega direktorja Eurostata. Poleg spremljanja in poročanja so bili vzpostavljeni dvostranski stiki za preučitev in odpravo pomanjkljive skladnosti.

Drugič, Eurostat je poskušal najti možnosti za lažje pošiljanje podatkov, npr. s poenostavitvijo oblik prenosa podatkov in zmanjšanjem potreb po podatkih, zlasti z novo prenovljeno Uredbo SSP.

OBREMENITEV ZA PODJETJA IN UKREPI ZA NJENO ZMANJŠEVANJE

Uvod

V sporočilu Komisije iz marca 2005 z naslovom „Boljša pravna ureditev za rast in delovna mesta“ je bila poenostavitev opredeljena kot prednostna naloga EU. V Sporočilu Komisije o zmanjšanju obremenitve poročanja so bila prizadevanja za poenostavitev in določanje prednostnih nalog na področju statistike Skupnosti ((COM(2006) 693 konč.) bolj podrobno usmerjena v statistiko.

Kot prej omenjeno, je za zmanjšanje obremenitve za dajalce podatkov in tudi za podjetja cilj prenovljene Uredbe SSP čim bolj zmanjšati obremenitev za podjetja, zato je bilo več obveznih ali neobveznih spremenljivk črtanih ali je bila njihova pogostnost z letne spremenjena v večletno.

Sprejeti ukrepi za zmanjšanje obremenitve

Ta del povzema ukrepe, ki so jih Eurostat in države članice v prejšnjih letih sprejeli za zmanjševanje stroškov in obremenitve podjetij.

Eurostat je sodeloval z nacionalnimi statističnimi uradi, da bi našli možnosti zmanjšanja obremenitve za podjetja. Prenovitev Uredbe SSP je zmanjšala število obveznih spremenljivk s spremembo pogostosti nekaterih spremenljivk iz letne v večletno ter s črtanjem neobveznih spremenljivk.

Poleg tega prenovitev SSP uvaja možnost, da lahko države preprosto prispevajo k skupnim evropskim vrednostim (oznake CETO) brez obveznosti pošiljanja podrobnih podatkov, če številke niso dovolj zanesljive za objavo na nacionalni ravni.

Nekateri ukrepi držav članic so bili povezani z njihovim načinom zbiranja podatkov SSP. Večina držav članic je pogosto uporabila vzorčna raziskovanja. Vseh 27 držav članic razen ene je namesto popisov uporabilo vzorčno raziskovanje ali kombinacijo vzorčnega raziskovanja in podatkov, zbranih iz drugih virov. Da bi zmanjšale obremenitev za podjetja in stroške nacionalnih statističnih uradov, so se države članice osredotočile na uporabo novih strategij vzorčenja.

Poleg tega je več držav iz svojih raziskovanj izključilo mala podjetja in namesto tega uporabilo administrativne vire podatkov.

Mnoge države članice veliko raje in čedalje bolj uporabljajo administrativne vire podatkov, namesto da bi izvajale raziskovanja. Vendar obstaja več zadržkov glede uporabe samo administrativnih virov podatkov, saj se administrativni podatki običajno razlikujejo od statističnih podatkov glede opredelitev, oblike, oznak, protokolov prenosa ipd. Zato je potrebna politična podpora za sprejetje sporazumov med nacionalnimi statističnimi uradi in ustreznimi vladnimi organizacijami o proizvodnji administrativnih podatkov, ki bi bili uporabni za zadevne namene.

Za premik od raziskovanj k uporabi administrativnih virov podatkov se zahteva začetna investicija v obliki dodatnih notranjih virov in nove, prilagojene delovne metode na ravni nacionalnih statističnih uradov, preden je mogoče pričakovati večje koristi učinkovitosti.

Nekatere države so tudi začele uporabljati neposrednejše načine zbiranja podatkov, vključno z neposrednim zbiranjem iz računovodskih izkazov družb. V idealnem primeru bi se statistični podatki ustvarjali kot stranski produkt rednega računovodstva podjetij, podatki bi se obdelovali samodejno, skupni identifikatorji pa bi omogočali, da bi se zbrane informacije uporabljale karseda učinkovito in bi se takoj, ko bi bile obdelane, samodejno pošiljale naprej, npr. Eurostatu.

Sklepno je mogoče ugotoviti, da se obremenitev za podjetja upošteva pri vsaki spremembi zahtev po podatkih ali procesov proizvodnje podatkov. Glavni cilj pa je proizvodnja visokokakovostnih podatkov SSP, ki bodo stroškovno učinkovito zadovoljevali potrebe uporabnikov.

NADALJNJI RAZVOJ

Evropski statistični sistem nenehno išče nove načine spopadanja z novimi in nastajajočimi potrebami po statistiki, pri čemer si hkrati zelo prizadeva zmanjšati obremenitev za anketirance in stroške proizvodnje statistike.

Poleg tega je Komisija (Eurostat) glede na čedalje večji pomen evropske statistike na ravni EU za razvoj, izvajanje, spremljanje in vrednotenje politik EU izdala sporočilo o metodi proizvodnje statistike EU – viziji za naslednje desetletje[9]. To sporočilo predstavlja vizijo, kako bi bilo mogoče prenoviti način proizvodnje evropske statistike.

Že omenjeni program MEETS za posodobitev in boljše združevanje statistik podjetij in trgovine prispeva k uresničitvi te vizije v praksi. Cilj Programa je razviti ciljne nize kazalnikov in opraviti pregled prednostnih nalog, zasnovati poenostavljen okvir statistike v zvezi s podjetji in najti boljši način zbiranja podatkov ter posodobitve in poenostavitve Intrastata.

[pic][pic][pic][pic][pic][pic]

[1] Uredba Komisije (ES) št. 251/2009 z dne 11. marca 2009 o izvedbi in spremembi Uredbe (ES) št. 295/2008 Evropskega parlamenta in Sveta glede serije podatkov za pripravo strukturne statistike podjetij in prilagoditev, potrebnih po reviziji statistične klasifikacije proizvodov po dejavnosti (CPA).

[2] Skupna klasifikacija statističnih teritorialnih enot (Uredba (ES) št. 1059/2003).

[3] http://epp.eurostat.ec.europa.eu/portal/page/portal/eurostat/home

[4] http://epp.eurostat.ec.europa.eu/statistics_explained/index.php/Structural_business_statistics_overview

[5] 5 Klasifikacija po oznakah CETO:

velike države: DE, FR, IT, UK

srednje velike države: BE, DK, ES, GR, IE, NL, AT, PL, PT, FI, SE, NO

majhne države: BG, CZ, EE, CY, LV, LT, LU HU, MT, RO, SI, SK

[6] Proizvodnja publikacije na papirju je bila v letu 2010 ustavljena.

[7] Koeficienti variacije so bili izračunani za končne podatke za leto 2007 za serije 1A, 2A, 3B in 4A (priloge I–IV) o NACE Rev. 1.1. na trimestni ravni (skupine) ali prerazvrstitve, kakor so navedene v oddelku 9 Priloge 1 k Uredbi SSP.

[8] UL L 340, 19.12.2008 – (Sklep št. 1297/2008/ES Evropskega parlamenta in Sveta z dne 16. decembra 2008 o uvedbi Programa za posodobitev evropskih statistik podjetij in trgovine (MEETS)).

[9] COM(2009) 404 konč.: Sporočilo Komisije Evropskemu parlamentu in Svetu o metodi proizvodnje statistike EU: vizija za naslednje desetletje